X'taf dwar l-istorja tal-Ewropa u tal-Parlament Ewropew? Skopri l-fatti essenzjali kollha fil-kronoloġija interattiva tagħna. Il-Parlament Ewropew, l-uniku korp tal-UE elett direttament, huwa parti integrali mill-proġett Ewropew. Il-Parlament għadda minn trasformazzjoni gradwali iżda profonda – minn korp konsultattiv bi ftit setgħat formali għal koleġiżlatur fuq l-istess livell mal-Kunsill tal-UE, li jirrappreżenta lill-Istati Membri. Idħol fil- kronoloġija interattiva tagħna biex tiskopri kulma trid tkun taf dwar il-vjaġġ twil tal-istituzzjoni li twaqqfet fl-1952 u li oriġinarjament kienet magħrufa bħala l-Assemblea Komuni tal-Komunità Ewropea tal-Faħam u l-Azzar. Il-kronoloġija turi wkoll kif, tul is-snin, l-Unjoni Ewropea kibret biex tgħaqqad kontinent li darba kien mifrud. Dan jinkludi ż-żieda fl-għadd ta' pajjiżi membri minn sitta għal 28, wara d-dħul tal-Kroazja fl-2013. Ibbrawżja tul is-snin u, permezz ta' testi qosra, ritratti u filmati, skopri kif il-Parlament Ewropew evolva u ġab miegħu bidliet li nibbenefikaw minnhom fil-ħajja ta' kuljum. Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF